Το **Plus TV** είναι ιδιωτικό τηλεοπτικό κανάλι εθνικής εμβέλειας στην Κύπρο.

Ιστορία
-------

Η πρώτη του επίσημη εκπομπή έγινε στα μέσα του 2000 ως *Astra TV* έως το 2005 που μετονομάστηκε σε *Axia Channel* ενώ στις 28 Ιουλίου 2006 μετατράπηκε στο *CNC Plus TV* (όπου CNC σημαίνει Cyprus New Channel, Κυπριακό Νέο Κανάλι) μεταδίδοντας πιλοτικό πρόγραμμα με παιδικές και μουσικές εκπομπές, ενώ από τις αρχές του επόμενου έτους, εκπέμπει με το σημερινό του όνομα, με το ακρωνύμιο CNC να αφαιρείται μετέπειτα από τον Αύγουστο του 2007.

Νωρίτερα, από το καλοκαίρι του 2006 διατηρούσε συνεργασία με το Alter Channel ενώ αγόραζε και ορισμένες παραγωγές από το Alpha TV, που ήδη μεταδιδόταν το μεγαλύτερο μέρος του ζωντανού του προγράμματος, από το ΡΙΚ1 και το ΡΙΚ2 και τον 902 TV. Το 2009 διέκοψε την συνεργασία με τα τρία κανάλια και ξεκίνησε καινούργια με το Star Channel, μεταδίδοντας μάλιστα το μεγαλύτερο μέρος του ζωντανού του προγράμματος, το οποίο μεταδίδεται τώρα από το άλλο παγκύπριο κανάλι Omega έχοντας αποκλειστική συνεργασία μαζί του από το 2015.

Το 2016 το Plus εξαγοράστηκε από τον Φίλιππο Βρυώνη, ο οποίος τρία χρόνια πριν αγόρασε τον 902 TV μετατρέποντάς το σε Epsilon, ενώ κατείχε και δύο περιφερειακής εμβέλειας στην Ελλάδα κανάλια (*Extra* και *AB*) έχοντας ως σκοπό την μετονομασία του παγκύπριου καναλιού σε *Epsilon Κύπρου*. Ωστόσο το σχέδιο ματαιώθηκε λόγω συνεχιζόμενων εμποδίων από την Αρχή Ραδιοτηλεόρασης Κύπρου και ελλείψεως στοιχείων. Προγενέστερα, από το 2013 που ξεκίνησε το τότε πανελλαδικό Epsilon είχε υπογράψει συνεργασία με το παγκύπριο κανάλι *Capital TV* στη Λεμεσό.

Το Σεπτέμβριο του 2018, υπήρχε διαμάχη ανάμεσα στο Plus και στο τότε TV One (πριν μετατραπεί σε Omega τον επόμενο μήνα) σχετικά με τη συνεργασία και μετάδοση προγραμμάτων του μετονομασθέντος καναλιού Epsilon/Open λόγω αλλαγής ιδιοκτησιακού καθεστώτος ένα χρόνο πριν. Λόγω αυτών των αλλαγών, ξαφνικά το Plus ξεκίνησε συνεργασία με το Νέο Epsilon έχοντας στην Ελλάδα μικρότερη βέβαια εμβέλεια αντικαθιστώμενο το Extra το οποίο επανήλθε στις συχνότητες του AB.

Εκπομπές
--------

Το κανάλι προβάλλει ξένες σειρές, ενημερωτικές, ψυχαγωγικές εκπομπές και δελτία ειδήσεων. Από τον Οκτώβριο του 2015 και για ένα μικρό διάστημα είχε εξασφαλίσει δικαιώματα για προβολή αγώνων του πρωταθλήματος καλαθοσφαίρισης ανδρών.

Η κινέζικη σειρά κινουμένων σχεδίων *Ζίντου* προβαλλόταν στο κανάλι, από τον Ιανουάριο του 2008 μέχρι τα μέσα Ιουνίου του 2013.

Ιδιοκτησία
----------

Ο σταθμός αρχικά ανήκε ιδιοκτησιακά στην *Radio Stage (TV) Co. Ltd.* η οποία συστάθηκε στις 29 Μαρτίου 2000 με έδρα τη Λεμεσό και τέθηκε σε διάλυση στις 12 Δεκεμβρίου 2014 με δικαστική απόφαση. Μετέπειτα, το κανάλι ανέλαβε η *Axia Channel Ltd.* η οποία συστάθηκε στις 30 Δεκεμβρίου 2005 με έδρα τους Αγίους Ομολογητές ενώ στις 27 Οκτωβρίου 2007 συστάθηκε η *Proteas Productions & Media Ltd.* η οποία μέχρι σήμερα λειτουργεί το κανάλι έχοντας διαφορετικές εγκαταστάσεις με την έδρα της ιδιοκτήτριας εταιρείας του, που είναι στη Λεμεσό. Η δεύτερη εταιρεία ωστόσο παραμένει εν ενεργεία.

Λογότυπα
--------

|  |  |  |
| --- | --- | --- |
| 28.07.2006-2009 | 2014-2017  04.02.2022-σήμερα | 2017-04.02.2022 |

Παραπομπές
----------

1. ↑  Capital.gr. «Alter Channel: Συνεργασία με το Axia Κύπρου και με την Universal». *Capital.gr*. Ανακτήθηκε στις 10 Νοεμβρίου 2022.
2. ↑  «Υπόθεση Αριθ. 111/2016 (19)» (PDF). Αρχή Ραδιοτηλεόρασης Κύπρου. 18 Οκτωβρίου 2017.
3. ↑  «Στους δικηγόρους το TVONE και το PLUS TV – Τι διεκδικούν οι δύο τηλεοπτικοί σταθμοί;». *Like.com.cy*. 20 Σεπτεμβρίου 2018. Αρχειοθετήθηκε από το πρωτότυπο στις 20 Οκτωβρίου 2019. Ανακτήθηκε στις 20 Οκτωβρίου 2019.
4. ↑  Σάιμοντς, Σολ (15 Ιανουαρίου 2008). «Game on for Jidou in new territories». *The Hollywood Reporter*. Ανακτήθηκε στις 20 Οκτωβρίου 2019.
5. ↑  «Πρόγραμμα». *cncplustv.com.cy*. Αρχειοθετήθηκε από το πρωτότυπο στις 22 Σεπτεμβρίου 2008. Ανακτήθηκε στις 20 Οκτωβρίου 2019.
6. ↑  «RADIO STAGE (TV) CO. LIMITED». OpenCorporates.com.
7. ↑  «Υπόθεση Αριθ. 71/2007 (19)» (PDF). Αρχή Ραδιοτηλεόρασης Κύπρου. 7 Απριλίου 2008.
8. ↑  «AXIA CHANNEL LIMITED». OpenCorporates.com.
9. ↑  «PROTEAS PRODUCTIONS & MEDIA LTD». OpenCorporates.com.
10. ↑  «Υπόθεση Αριθ. 4/2014 (19)» (PDF). Αρχή Ραδιοτηλεόρασης Κύπρου. 9 Απριλίου 2014.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεόραση στην Κύπρο |
| --- |
|  |
| Δημόσιοι σταθμοί | 

|  |  |
| --- | --- |
| Ενεργοί | 
ΡΙΚ1 • ΡΙΚ2 • ΡΙΚ HD |
|  |
| Ανενεργοί | 
Τηλεοπτικός Σταθμός Κυπριακής Ραδιοφωνικής Υπηρεσίας |

 |
|  |
| Ιδιωτικοί σταθμοί Εθνικής Εμβέλειας | 

|  |  |
| --- | --- |
| Ενεργοί | 
Alpha Κύπρου • ΑΝΤ1 Κύπρου • Βεργίνα TV • Blue Sky • Capital TV • Omega TV • One Channel • Plus TV • Sigma • Smile TV |
|  |
| Ανενεργοί | 
Alfa TV • Αρτ Κύπρου • Astra TV • Axia Channel • CBC TV Mall • Channel 5 • Cyprus New Channel • Extra TV • F.M.T.V. • Fred TV • Λόγος TV • Magic TV • Mega • MegaOne • Music TV • Nimonia TV • NRG/MTV • Πάφος/Ωμέγα • TNT • TVOne • VOX TV |

 |
|  |
| Δορυφορικοί σταθμοί που μεταδίδονται από την Κύπρο | 

|  |  |
| --- | --- |
| Ενεργοί | 
CableNet Cinema • CytaVision Sports • Digital TV • Greek Cinema • Movies Best • Primetel |
|  |
| Ανενεργοί | 
7Sports • CableNet Showtime • Cosmote History • MAD TV Κύπρου • Village Cinema |

 |
|  |
| Συνδρομητικές πλατφόρμες | 

|  |  |
| --- | --- |
| Ενεργές | 
CableNet • CytaVision • EPIC TV • NOVA Κύπρου • Primetel |
|  |
| Ανενεργές | 
Areeba • LTV • MTN TV • MultiChoice • N.V. Cable • ScanCom |

 |

 |